《九月到白石先妣茔所》
宋代·王炎

不瞻宰木过三年，霜露凄凉倍怆然。
马鬣但惊荒宿草，龟趺未办表新阡。
平生钟釜空遗恨，旧物桮棬半不传。
鸿雁差池风雨急，吞声清泪彻黄泉。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。